**Molėtų rajono savivaldybės taryba**

**SPRENDIMAS**

**dėl MOLĖTŲ RAJONO savivaldybės KULTŪRINĖS VEIKLOS STRATEGINių KRYPčių nustatymo IR molėtų rajono savivaldybės METINIO kultūrinės VEIKLOS PLANO RENGIMO TVARKOS APRAŠo patvirtinimo**

2020 m. vasario    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi bei įgyvendindama Molėtų rajono savivaldybės strateginio veiklos plano 2020-2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2020-2022 metams patvirtinimo“, Kultūros, sporto ir jaunimo politikos plėtros ir bendruomeniškumo skatinimo programos 4 tikslo 3 uždavinio 7 priemonę „Rajono kultūrinės veiklos strateginių krypčių ir kasmetinio kultūrinės veiklos plano parengimas ir įgyvendinimas“,

Molėtų rajono savivaldybės taryba n u s p r e n d ž i a:

1. Nustatyti Molėtų rajono savivaldybės kultūrinės veiklos strategines kryptis:
	1. Rajono gyventojų dalyvavimo įvairioje kultūrinėje veikloje plėtojimas.
	2. Įvairių raiškos formų kultūros prieinamumo gyventojams užtikrinimas.
	3. Kultūros projektų, stiprinančių rajono kaip aktyvaus laisvalaikio ir žvaigždžių pažinimo centro, rengimas ir įgyvendinimas.
	4. Tarpsritinių, tarpinstitucinių kultūros projektų rengimas ir įgyvendinimas.
	5. Istorijos ir kultūros pažinimo plėtojimas, profesionalaus meno sklaida.
	6. Kokybiškų laisvalaikio paslaugų inicijavimas.
	7. Pažintinio, kultūrinio, aktyvaus, ekologinio, gastronominio, konferencinio, piligriminio ir kito turizmo skatinimas.
2. Patvirtinti Molėtų rajono savivaldybės metinio kultūrinės veiklos plano rengimo tvarkos aprašą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras